CELEX: 62014TB0183(01)
Language: hr
Date: 2015-06-09 00:00:00
Title: Predmet T-183/14: Rješenje Općeg suda od 9. lipnja 2015. – Schmiedag protiv Komisije („Državne potpore — Mjere koje je usvojila Njemačka u korist električne energije proizvedene iz obnovljivih izvora energije i poduzeća velikih potrošača električne energije — Odluka o pokretanju postupka iz članka 108. stavka 2. UFEU-a — Donošenje konačne odluke nakon podnošenja tužbe — Obustava postupka — Tužba za poništenje — Zahtjev za prilagodbu tužbenog zahtjeva — Nepostojanje novog elementa — Nedopuštenost”)

7.9.2015   
            
            
               HR
            
            
               Službeni list Europske unije
            
            
               C 294/57
            
         Rješenje Općeg suda od 9. lipnja 2015. – Schmiedag protiv Komisije
   (Predmet T-183/14) (1)
   
   ((„Državne potpore - Mjere koje je usvojila Njemačka u korist električne energije proizvedene iz obnovljivih izvora energije i poduzeća velikih potrošača električne energije - Odluka o pokretanju postupka iz članka 108. stavka 2. UFEU-a - Donošenje konačne odluke nakon podnošenja tužbe - Obustava postupka - Tužba za poništenje - Zahtjev za prilagodbu tužbenog zahtjeva - Nepostojanje novog elementa - Nedopuštenost”))
   (2015/C 294/68)
   Jezik postupka: njemački
   
      Stranke
   
   
      Tužitelj: Schmiedag GmbH (Hagen, Njemačka) (zastupnici: H. Höfler, C. Kahle i V. Winkler, odvjetnici)
   
      Tuženik: Europska komisija (zastupnici: T. Maxian Rusche i R. Sauer, agenti)
   
      Intervenijent u potporu tuženiku: Nadzorno tijelo EFTA-e (zastupnici: X. Lewis, M. Schneider i C. Howdle, zatim X. Lewis, M. Schneider, M. Moustakali i C. Perrin, agenti)
   
      Predmet
   
   Zahtjev za djelomično poništenje Odluke Komisije C (2013) 4424 final od 18. prosinca 2013. o pokretanju postupka predviđenog u članku 108. stavku 2. UFEU-a u vezi s mjerama koje je usvojila Savezna Republika Njemačka u korist električne energije iz obnovljivih izvora kao i velikih potrošača energije (Državna potpora SA. 33995 (2013/C) (ex 2013/NN)).
   
      Izreka
   
   
               1.
            
            
               Obustavlja se postupak po tužbi.
            
         
               2.
            
            
               Odbacuje se kao nedopušten zahtjev za prilagodbu tužbenog zahtjeva u tužbi kojim se nastojalo obuhvatiti Odluku Komisije C (2014) 8786 final od 25. studenoga 2014. o državnoj potpori SA. 33995 (2013/C) (ex 2013/NN) koju je provela Savezna Republika Njemačka u korist električne energije proizvedene iz obnovljivih izvora energije i poduzeća velikih potrošača električne energije.
            
         
               3.
            
            
               Obustavlja se postupak po zahtjevima za intervenciju koje su podnijeli Flachglas Torgau GmbH i Saint-Gobain Isover G+H AG, Kronotex GmbH & Co. KG i Kronoply GmbH, Bayer MaterialScience AG, Sabic Polyolefine GmbH, Ineos Manufacturing Deutschland GmbH, Ineos Phenol GmbH i Ineos Vinyls Deutschland GmbH, kao i Advansa GmbH, Akzo Nobel Industrial Chemicals GmbH, Aurubis AG, CBW Chemie GmbH, CFB Chemische Fabrik Brunsbüttel GmbH & Co. KG, Clariant Produkte (Deutschland) GmbH, Dralon GmbH, Hahl Filaments GmbH, Messer Produktionsgesellschaft mbH Siegen, Messer Produktionsgesellschaft mbH Salzgitter, Nabaltec AG, Siltronic AG i Wacker Chemie AG.
            
         
               4.
            
            
               Schmiedag GmbH snosit će vlastite troškove i troškove Europske komisije, uključujući troškove postupka privremene pravne zaštite.
            
         
               5.
            
            
               Nadzorno tijelo EFTA-e snosit će vlastite troškove.
            
         
      (1)  SL C 142, 12. 5. 2014.